laion/Wikipedia-Exotic huggingface dataset:
মুর্শিদাবাদ রেলওয়ে স্টেশন

মুর্শিদাবাদ রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের শিয়ালদহ – রানাঘাট – লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার মুর্শিদাবাদে অবস্থিত। শিয়ালদা এবং মুর্শিদাবাদ দূরত্ব ১৯৯ কিলোমিটার (১২৪ মাইল)। মুর্শিদাবাদ রেলওয়ে স্টেশন মুর্শিদাবাদ জেলার মুর্শিদাবাদে অবস্থিত। এই স্টেশন থেকে পরবর্তী স্টেশন হল - জিয়াগঞ্জ রেলওয়ে স্টেশন এবং পূর্ববর্তী স্টেশন হল কাশিমবাজার রেলওয়ে স্টেশন। ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল। স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। মুর্শিদাবাদ রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই। মুর্শিদাবাদ রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই। ২০০৪ সালে মুর্শিদাবাদ রেলওয়ে স্টেশন সহ কৃষ্ণনগর-লালগোলা বিভাগটি বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। ২০১০ সালে ২ টি রেললাইন বা রেলট্র্যাক করা হয়েছিল। এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে। এক্সপ্রেস ট্রেন পরিষেবা হিসেবে - শিয়ালদাহ-লালগোলা ভাগীরথী এক্সপ্রেস, কলকাতা-লালগোলা হাজারদুয়ারী এক্সপ্রেস, কলকাতা-লালগোলা ধন-ধান্যে এক্সপ্রেস ট্রেন চলাচল করে। মুর্শিদাবাদ রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে। "The Chronology of Railway development in Eastern Indian"। railindia। ২০১২-০৮-০২ তারিখে মূল থেকে আর্কাইভ করা। সংগ্রহের তারিখ ২০১২-০২-১০।  J.H.E.Garrett। "Nadia, Bengal District Gazetteers (1910)"। IRFCA। সংগ্রহের তারিখ ২০১২-০২-১০।  L.S.S.O’Malley। "Murshidabad District (1914)"। IRFCA। সংগ্রহের তারিখ ২০১২-০২-১০।  "Project Details"। সংগ্রহের তারিখ ডিসেম্বর ১৫, ২০১৮।
ফজলুর রহমান (দ্ব্যর্থতা নিরসন)

ফজলুর রহমানবলতে যাদেরকে বোঝানো হতে পারে - ফজলুর রহমান –একজন পাকিস্তানি রাজনীতিবিদ। পাকিস্তানের জাতীয় পরিষদের সদস্য। সাবেক মন্ত্রী ও বিরোধীদলীয় নেতা। ফজলুর রহমান (আমলা) –একজন পাকিস্তানি অবসরপ্রাপ্ত বিপিএস -২২ গ্রেড এর আমলা। সিন্ধু প্রদেশের প্রধান সচিব ও পাকিস্তান ট্রেডিং কর্পোরেশনের সচিব ছিলেন। ফজলুর রহমান (কিশোরগঞ্জের রাজনীতিবিদ) –বাংলাদেশী রাজনীতিবিদ ও কিশোরগঞ্জ-৩ আসনের সাবেক সংসদ সদস্য। ফজলুর রহমান (ঢাকার রাজনীতিবিদ) – তৎকালীন পাকিস্তানের জাতীয় পরিষদের সদস্য ও মন্ত্রী ছিলেন। ফজলুর রহমান (বাংলাদেশী ব্যবসায়ী) -সিটি গ্রুপের প্রাক্তন চেয়ারম্যান ফজলুর রহমান খান (দ্ব্যর্থতা নিরসন) –উইকিমিডিয়ার দ্ব্যর্থতা নিরসন পাতা ফজলুর রহমান বাবু –বাংলাদেশী অভিনেতা এবং সঙ্গীতশিল্পী। ফজলুর রহমান মালিক –ভারতীয় উপমহাদেশের একজন ইসলামি বিদ্বান ব্যক্তি। ফজলুর রহমান খন্দকার –বীর উত্তম খেতাব প্রাপ্ত বাংলাদেশের মুক্তিযোদ্ধা। ফজলুর রহমান পটল –বাংলাদেশী রাজনীতিবিদ ও নাটোর-১ আসনের সংসদ সদস্য। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
ফিফা ক্লাব বিশ্বকাপের ঐতিহাসিক সারণী

ফিফা ক্লাব বিশ্বকাপ হচ্ছে ফুটবলের সর্বোচ্চ সংস্থা ফিফা দ্বারা আয়োজিত একটি আন্তর্জাতিক ক্লাব ফুটবল প্রতিযোগিতা, যেখানে ৬টি কনফেডারেশনের পুরুষদের ফুটবল ক্লাবগুলো প্রতিদ্বন্দ্বিতা করে। ২০০০ সালে ফিফা ক্লাব বিশ্ব চ্যাম্পিয়নশিপ হিসেবে প্রথম আসর অনুষ্ঠিত হয়েছে। ২০০১ থেকে ২০০৪ সাল পর্যন্ত একাধিক কারণে অনুষ্ঠিত হয়নি, যার মধ্যে উল্লেখযোগ্য হচ্ছে ফিফার বিপণন অংশীদার আইএসএলের দেউলিয়া হওয়া। অতঃপর ২০০৬ সালে আন্তঃমহাদেশীয় কাপের সাথে একত্রিত হয়ে বর্তমান নামে পরিবর্তন করা হয়েছে। এই প্রতিযোগিতার বর্তমান বিন্যাসে প্রায় দুই সপ্তাহ ধরে স্বাগতিক দেশের মধ্যে মাঠে সাতটি দল ক্লাব বিশ্বকাপ জয়ের জন্য প্রতিদ্বন্দ্বিতা করে; যেখানে উক্ত বছরের এএফসি চ্যাম্পিয়ন্স লিগ (এশিয়া), ক্যাফ চ্যাম্পিয়ন্স লিগ (আফ্রিকা), কনকাকাফ চ্যাম্পিয়ন্স লিগ (উত্তর আমেরিকা), কোপা লিবের্তাদোরেস (দক্ষিণ আমেরিকা), ওএফসি চ্যাম্পিয়ন্স লিগ (ওশেনিয়া) এবং উয়েফা চ্যাম্পিয়নস লিগের (ইউরোপ) চ্যাম্পিয়ন ক্লাবের পাশাপাশি স্বাগতিক দেশের জাতীয় লীগের চ্যাম্পিয়ন ক্লাব সরাসরি নকআউট প্রতিযোগিতায় অংশগ্রহণ করে। স্পেনীয় ক্লাব রিয়াল মাদ্রিদ সর্বাধিক শিরোপা, সর্বাধিক জয় এবং সর্বাধিক পয়েন্ট নিয়ে টেবিলের শীর্ষে রয়েছে। অকল্যান্ড সিটি সর্বাধিক নয়টি আসরে অংশগ্রহণ করেছে, অন্যদিকে আল আহলি সর্বাধিক ম্যাচে (১৮টি) অংশগ্রহণ করেছে। এই প্রতিযোগিতার ইতিহাসে ৪টি ক্লাব আসরে নিজেদের সকল ম্যাচ জয়ের পাশাপাশি শিরোপা জয়লাভ করেছে; ক্লাবগুলো হলো: জার্মান ক্লাব বায়ার্ন মিউনিখ, ব্রাজিলীয় ক্লাব সাও পাওলো, ইতালীয় ক্লাব এসি মিলান এবং ইন্টার মিলান। ২০২১ ফিফা ক্লাব বিশ্বকাপ পর্যন্ত হালনাগাদকৃত। "FIFA Club World Cup Japan 2012 – Regulations" (পিডিএফ)। Fédération Internationale de Football Association। মার্চ ২৮, ২০১৩ তারিখে মূল (PDF) থেকে আর্কাইভ করা। সংগ্রহের তারিখ মার্চ ১১, ২০১৩।  "Brazil 2000 Final Draw"। Fédération Internationale de Football Association। অক্টোবর ১৪, ১৯৯৯। নভেম্বর ৯, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ৬, ২০১৩।  "World Club Championship axed"। BBC Sport। British Broadcasting Corporation। ১৮ মে ২০০১। সংগ্রহের তারিখ ২৬ আগস্ট ২০১৪।  "World Club Championship might grow"। USA Today। ১০ আগস্ট ২০০১। সংগ্রহের তারিখ ১৯ জানুয়ারি ২০০৭।  "FIFA decides to postpone 2001 Club World Championship to 2003"। Fédération Internationale de Football Association। মে ১৮, ২০০১। নভেম্বর ৯, ২০১৩ তারিখে মূল থেকে আর্কাইভ করা। সংগ্রহের তারিখ মার্চ ৬, ২০১৩।  "Toyota confirmed as FIFA Club World Championship 2005 naming partner"। Fédération Internationale de Football Association। মার্চ ১৫, ২০০৫। নভেম্বর ৩, ২০০৭ তারিখে মূল থেকে আর্কাইভ করা। সংগ্রহের তারিখ মার্চ ৬, ২০১৩।  de Arruda, Marcelo Leme (১০ জানুয়ারি ২০১৩)। "FIFA Club World Championship"। Rec.Sport.Soccer Statistics Foundation। সংগ্রহের তারিখ ৬ মার্চ ২০১৩।  দাপ্তরিক ওয়েবসাইট (ইংরেজি) ওয়ার্ল্ডফুটবল.নেটে ঐতিহাসিক সারণী (ইংরেজি)
সিরমৌর জেলা

সিরমৌর উত্তর ভারতের হিমাচল প্রদেশের দক্ষিণতম জেলা। এটি মূলত পর্বতমালা এবং গ্রামীণ, এর জনসংখ্যার ৯০% গ্রামে বাস করে। এর কয়েকটি শহরগুলির মধ্যে রয়েছে নাহান (রাজধানী), পাওন্তা সাহিব এবং সুকেতি, যা শিবালিক জীবাশ্ম পার্কের জন্য বিখ্যাত। এই জেলায় ছয়টি তহশিল রয়েছে: নাহান, রেণুকা, শিল্লাই, রাজগড়, পাছাদ ও পাওন্তা সাহিব। গিরি নদীটি জেলাটিকে প্রায় সমান দুটি অংশে বিভক্ত করে: গিরিপাড় এবং গিরিয়ার। প্রধান শহরগুলি হল নাহান, পাওন্তা সাহিব, রাজগড় এবং শিলাই। সিরমৌর ১০৯০ সালে ভারতের একটি স্বাধীন রাজ্য ছিল এবং যা জয়সলমের এর রাজা রসালু দ্বারা প্রতিষ্ঠিত হয়েছিল, যার পূর্বপুরুষদের একজনের নাম সিরমৌর ছিলো। এটি ব্রিটিশ ভারতের একটি দেশীয় রাজ্যের অংশে পরিণত হয়েছিল, যা এখন হিমাচল প্রদেশের সিরমৌর জেলা। রাজ্যটি এর প্রধান শহর নাহানের কারণে নাহান নামেও পরিচিত ছিল। সিরমৌর সিরমুর রাজপুত বংশের প্রধানরা শাসন করেছিলেন, যারা "মহারাজা" উপাধি ব্যবহার করতেন। ২০১১ ভারতের জনগণনা অনুযায়ী সিরমৌর জেলার জনসংখ্যা ছিলো ৫২৯,৮৫৫। যা তখনকার ৬৪০ টি জেলার মধ্যে ৫৪২ তম ছিলো। জেলার জনসংখ্যার ঘনত্ব ১৮৮ জন প্রতি বর্গকিলোমিটার (৪৯০ জন/বর্গমাইল)। ২০১১-২০১১ সময়কালে জনসংখ্যা বৃদ্ধির হার ছিলো ১৫.৬১%। জেলায় লিঙ্গ অনুপাত হলো ১০০০ জন পুরুষের পরিবর্তে ৯১৫ জন নারী। জেলার সাক্ষরতার হার ৭৯.৯৮%। ২০১১ জনগণনা অনুযায়ী, ৩৯% জনগণ হিন্দি, ৩৪% পাহাড়ি ভাষায়, ২০ শতাংশ সিরমৌরী, ৩.৯% পাঞ্জাবি, ০.৯৪% নেপালি, ০.৪৩ হরিয়াণি, ০.৪২% তিব্বতি এবং অন্যান্য ভাষায় কথা বলে। জনসংখ্যার বেশিরভাগ হিন্দু এবং তাই বেশিরভাগ লোক হিন্দু দেবদেবীদের (দেবতা) উপাসনা করে এবং বিভিন্ন প্রকারের রীতিনীতি ও আচার পালন করে। এই অঞ্চলের স্থানীয় ভাষা সিরমৌরী। বিশু একটি মেলা যা বেশ কয়েকটি জায়গায় অনুষ্ঠিত হয় এবং এতে থোডা নৃত্যের বৈশিষ্ট্য রয়েছে। নাতি, গী, রাস এবং বুধেছু হল সিরমৌরী লোকনৃত্যের ধরন। এগুলো বিবাহ এবং দীপাবলি উৎসবের মতো অনুষ্ঠানে উপভোগ করা হয়। জেলার অর্থনীতি অনেকটাই কৃষিনির্ভর, এবং রাজগড় অঞ্চলে আলু, আদা, টমাটো, আপেল, আম এবং পীচ ফলন উল্লেখযোগ্য। পাওন্তা সাহিবের নিকট ধৌলা কুয়ান স্থানে কৃষি গবেষণা কেন্দ্র আছে। সাম্প্রতিককালে এই অঞ্চলে হালকা শিল্পোদ্যোগ এর বৃদ্ধি ঘটছে। জেলায় কিছু খনিজ পদার্থও পাওয়া যায়। সাতাউন হলো দক্ষিণ-পূর্ব এশিয়ার চুনাপাথর এর সবচেয়ে বড় বাজার। Decadal Variation In Population Since 1901 http://www.censusindia.gov.in/2011census/dchb/0210_PART_B_DCHB_SIRMAUR.pdf p. 26. "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  C-16 Population By Mother Tongue – Himachal Pradesh (প্রতিবেদন)। Office of the Registrar General & Census Commissioner, India। সংগ্রহের তারিখ ৬ অক্টোবর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
বান্দা জেলা, উত্তরপ্রদেশ

বান্দা জেলা হল ভারতের উত্তরপ্রদেশ রাজ্যের জেলা এবং বান্দা শহর হল জেলা সদর। এটি চিত্রকূট বিভাগের একটি অংশ। ঐতিহাসিক বুন্দেলখণ্ড অঞ্চলে অবস্থিত, বান্দা এখানকার শজর পাথরের জন্য বিখ্যাত, যা গহনা তৈরিতে ব্যবহৃত হয়। এখানকার ঐতিহাসিকভাবে এবং স্থাপত্যগতভাবে উল্লেখযোগ্য অঞ্চল হল এবং কালিনজর। কালিনজরের দুর্গটি, যুদ্ধের ইতিহাস এবং এর গৌরবময় শিলা ভাস্কর্যগুলির জন্য খ্যাতিমান। ১৯৯৮ সালে, পূর্বে বান্দা জেলার অংশ, কারভি এবং মৌ তহসিলগুলি মিলিয়ে নতুন চিত্রকূট জেলা তৈরি হয়। ব্রিটিশ ভারতে, বান্দা সংযুক্ত প্রদেশের এলাহাবাদ বিভাগের একটি শহর ও জেলা ছিল। ২০১১ সালে এখানকার জনসংখ্যা ছিল ১,৭৯৯,৪১০। এটি আগে সামরিক সেনানিবাস ছিল, কিন্তু এখন আর তা নেই। বান্দায় নারায়ণী, বাবেরু, পালানী এবং আতরা নামে চারটি তহশিল রয়েছে, এবং বদোখর-খুরদ, পৈলাণী, জসপুরা, তিনদ্বারী, নারায়ণী, মহুয়া, বাবেড়ু, বিসান্দা ও কামাসিনফ্রম নামে আটটি ব্লক রয়েছে। এই জেলায় কোতয়ালী সিটি, কোতোয়ালি দেহাত, মাতুন্ধ, তিনদ্বারী, পৈলাণী, চিল্লা, নারায়ণি, আতারা, গিরওয়া, কালিনজর, বদৌসা, বিসেনদা, বাবেরু, কামাসিন, ফতেগঞ্জ, জসপুরা ও মার্কা নামে সতেরোটি থানা রয়েছে। এই জেলার পাহাড়গুলি বিন্ধ্য মালভূমির অংশ নিয়ে গঠিত যা মৌ এবং কার্বি তহশিলের দক্ষিণতম প্রান্তে অবস্থিত (এখন চিত্রকুট জেলা হিসাবে পরিচিত)। বিন্ধ্য পর্বতের উত্তর দিক বিন্ধ্যাচল শ্রেণী হিসাবে পরিচিত, মৌ তহশিলের পূর্বতম প্রান্তে যমুনার কাছ থেকে শুরু হয়েছে। এটি দক্ষিণ-পশ্চিম দিকে যমুনা থেকে বিচ্ছিন্ন হয়ে ধীরে ধীরে উঁচু হয়েছে, যদিও গড় উচ্চতা সমুদ্র তল থেকে ৪৫০ মিটারের উপরে নেই। এটি পবিত্র অনুসূয়া পাহাড়ের কাছে জেলা থেকে বিচ্ছিন্ন হয়েছে এবং আবার জেলার সঙ্গে মিলেছে নারায়ণী তহশিলের দক্ষিণ-পূর্ব অংশে গোধরামপুরে। এই প্রান্ত থেকে পশ্চিম দিকে কালিনজর পর্যন্ত পাহাড়টি জেলার সীমানা প্রদান করেছে। জেলাটি বেশিরভাগ ক্ষেত্রে অনিয়মিত উচ্চ ভূখণ্ডের মিশ্রিত শিলার সঙ্গে নিম্নভূমি নিয়ে গঠিত। নিম্নভূমি অংশটি বর্ষাকালে প্রায়ই জলের নিচে থাকে। বাঘেইন নদীটি জেলার দক্ষিণ-পশ্চিম থেকে উত্তর-পূর্ব দিকে বয়ে গেছে। অন্যান্য গুরুত্বপূর্ণ নদীগুলি হল পূর্বে কেন নদী এবং উত্তরে যমুনা। এই অঞ্চলের প্রভাবশালী সম্প্রদায়গুলি হল ক্ষত্রিয়, প্যাটেল, চান্দ্রৌল, চান্ডেলা, বুন্দেলা প্রভৃতি। জেলাটি উত্তরপ্রদেশের চিত্রকূটধাম বিভাগে অবস্থিত এবং এর সদর দপ্তর বান্দা। এটি ২৪º৫৩' থেকে ২৫º৫৫' উত্তর অক্ষাংশ এবং ৮০º০৭' থেকে ৮১º৩৪' পূর্ব দ্রাঘিমাংশের মধ্যে অবস্থিত।। এর উত্তরে ফতেপুর জেলা, পূর্বে চিত্রকুট জেলা, পশ্চিমে হামিরপুর ও মহোবা জেলা এবং দক্ষিণে মধ্যপ্রদেশের সাতনা, পান্না এবং ছাতারপুর সংলগ্ন জেলাগুলি রয়েছে। Banda District "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।  দাপ্তরিক ওয়েবসাইট ইংরেজী উইকিসংকলনে ১৯১১ খ্রিস্টাব্দের এনসাইক্লোপিডিয়া ব্রিটানিকায় Banda নিবন্ধ তথ্য রয়েছে।
নার্গিস বাঘেরি

নার্গিস বাঘেরি হলেন একজন ভারতীয় অভিনেত্রী যিনি হিন্দি ও তামিল ভাষার চলচ্চিত্রে অভিনয় করেছেন। অভিনয়ের পাশাপাশি তিনি একটি হিন্দি চলচ্চিত্রে নৈপথ্য কণ্ঠশিল্পী হিসেবে গানও গেয়েছেন। নার্গিস বাঘেরি পুনে থেকে এসেছেন। ২০০৫ সালে গরম মশলা চলচ্চিত্রের মাধ্যমে চলচ্চিত্রাঙ্গনে অভিষেক ঘটে তার। ২০০৭ সালে তার অভিনীত তামিল চলচ্চিত্র নিনাইথালে মুক্তি পেয়েছিল। ২০০৮ সালে মুক্তি পেয়েছিল তার অভিনীত হিন্দি চলচ্চিত্র প্রণালী: দ্য ট্র‍্যাডিশন। ২০০৯ সালে তিনি মর্নিং ওয়াক শিরোনামের একটি হিন্দি চলচ্চিত্রে অভিনয় করেছিলেন। চলচ্চিত্রটি অভিনয়ের পাশাপাশি তিনি নাচ লে শিরোনামের একটি গান গেয়েছিলেন। ২০১০ সালে প্রেক্ষাগৃহে তার অভিনীত হিন্দি ভাষার চলচ্চিত্র কুস্তি মুক্তি পেয়েছিল। "THE NAMESAKE"। The Times of India। সংগ্রহের তারিখ ২৪ অক্টোবর ২০১৯।  "Meet the women in Garam Masala"। Rediff.com। সংগ্রহের তারিখ ২৪ অক্টোবর ২০১৯।  "Nargis Bagheri"। Filmibeat। সংগ্রহের তারিখ ২৪ অক্টোবর ২০১৯।  "Nargis Bagheri believes in slow but steady growth"। Deccan Chronicle। ৪ জুলাই ২০০৯। সংগ্রহের তারিখ ২৪ অক্টোবর ২০১৯।  "PIX: The GORGEOUS women Akshay launched"। Rediff.com। ২৯ সেপ্টেম্বর ২০১৫। সংগ্রহের তারিখ ২৪ অক্টোবর ২০১৯।  "Ninaithale suffers from a weak story"। Rediff.com। ১৪ মে ২০০৭। সংগ্রহের তারিখ ২৪ অক্টোবর ২০১৯।  "Ninaithale - Review"। Filmibeat। ১৫ মে ২০০৭। সংগ্রহের তারিখ ২৪ অক্টোবর ২০১৯।  "PRANALI: THE TRADITION"। Cinestaan। ২৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  "PRANALI - THE TRADITION"। Box Office India। সংগ্রহের তারিখ ২৪ অক্টোবর ২০১৯।  "MORNING WALK"। Box Office India। সংগ্রহের তারিখ ২৪ অক্টোবর ২০১৯।  "Morning Walk (2009)"। Filmibeat। সংগ্রহের তারিখ ২৪ অক্টোবর ২০১৯।  "Morning Walk Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "Shaan is all praise for Nargis"। The Times of India। ১৪ জুলাই ২০০৯। সংগ্রহের তারিখ ২৪ অক্টোবর ২০১৯।  "KUSHTI"। Box Office India। সংগ্রহের তারিখ ২৪ অক্টোবর ২০১৯।  "KUSHTI"। Cinestaan। ২৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  ইন্টারনেট মুভি ডেটাবেজে নার্গিস বাঘেরি (ইংরেজি)
সালাহউদ্দিন আইয়ুবী (রাজনীতিবিদ)

সালাহউদ্দিন আইয়ুবী একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। সালাহউদ্দিন আইয়ুবী ২০১৮ সালের পাকিস্তানের সাধারণ নির্বাচনে মুত্তাহিদা মজলিসে আমলের (এমএমএ) প্রার্থী হিসাবে নির্বাচনী অঞ্চল এনএ -২৬৩ (কিল্লা আবদুল্লাহ) থেকে পাকিস্তানের জাতীয় পরিষদের সদস্য নির্বাচিত হয়েছিলেন। "LIVE UPDATES: PTI leads in election 2018 results"। www.pakistantoday.com.pk। সংগ্রহের তারিখ ৪ আগস্ট ২০১৮।
শাহিদা বেগম

শাহিদা বেগম একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। শাহিদা বেগম রসায়নে স্নাতকোত্তর এবং স্নাতক ডিগ্রি অর্জন করেছেন। শাহিদা ২০১৮ সালের পাকিস্তানের সাধারণ নির্বাচনে খাইবার পাখতুনখোয়া থেকে মহিলাদের জন্য সংরক্ষিত আসনে মুত্তাহিদা মজলিসে আমলের প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন । Shah, Waseem Ahmad (১৩ আগস্ট ২০১৮)। "PTI secures 16 of 22 seats reserved for women MPAs"। DAWN.COM। সংগ্রহের তারিখ ১৩ আগস্ট ২০১৮।  Reporter, The Newspaper's Staff (১২ আগস্ট ২০১৮)। "List of MNAs elected on reserved seats for women, minorities"। DAWN.COM। সংগ্রহের তারিখ ১২ আগস্ট ২০১৮।
আবদুল আকবর চিত্রালি

মাওলানা আবদুল আকবর চিত্রালি একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। তিনি ২০১৮ সালের পাকিস্তানের সাধারণ নির্বাচনে এনএ -১ (চিত্রাল) আসন থেকে জামাত-ই-ইসলামীর প্রার্থী হিসাবে জাতীয় পরিষদের সদস্য নির্বাচিত হন । তিনি ৪৮,৬১৬ ভোট পেয়ে পাকিস্তান তেহরিক-ই-ইনসাফের (পিটিআই) প্রার্থী আবদুল লতিফকে পরাজিত করেন। এর আগে তিনি ২০০২ সালে জেনারেল (অবঃ) মোশাররফের নেতৃত্বে সরকারের সময়েও এমএনএ হিসাবে কেপির চিত্রাল জেলাতেও দায়িত্ব পালন করেন। "MMA wins NA-1, PA-1 contests"। The Nation। ২৮ জুলাই ২০১৮। সংগ্রহের তারিখ ৩১ জুলাই ২০১৮।  "NA-1 Result - Election Results 2018 - Chitral - NA-1 Candidates - NA-1 Constituency Details - thenews.com.pk"। www.thenews.com.pk (ইংরেজি ভাষায়)। সংগ্রহের তারিখ ৩১ জুলাই ২০১৮।
জেমস ইকবাল

জেমস ইকবাল (উর্দু: جیمز اقبال‎‎) একজন পাকিস্তানি রাজনীতিবিদ যিনি আগস্ট ২০১৮ সাল থেকে পাকিস্তানের জাতীয় পরিষদের সদস্য। জেমস ইকবাল ২০১৮ সালের পাকিস্তানের সাধারণ নির্বাচনে সংখ্যালঘুদের জন্য সংরক্ষিত আসনে মুত্তাহিদা মজলিসে আমলের (এমএমএ) প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন। Reporter, The Newspaper's Staff (১২ আগস্ট ২০১৮)। "List of MNAs elected on reserved seats for women, minorities"। DAWN.COM। সংগ্রহের তারিখ ১২ আগস্ট ২০১৮।
কুনাল গোস্বামী

কুনাল গোস্বামী হলেন একজন ভারতীয় অভিনেতা ও ব্যবসায়ী যাকে বড়পর্দা ও ছোটপর্দায় অভিনয় করতে দেখা গিয়েছে। কুনাল গোস্বামী ১৯৭১ সালের ২৪ নভেম্বর জন্মগ্রহণ করেন। তার বাবার নাম মনোজ কুমার ও মায়ের নাম শশী গোস্বামী। ক্রান্তি চলচ্চিত্রে শিশুশিল্পী হিসেবে অভিনয়ের মাধ্যমে রূপালি পর্দায় অভিষেক ঘটে তার। ১৯৮৩ সালে তাকে দেখা গিয়েছিল ঘুঙরু চলচ্চিত্রে। ১৯৮৩ সালে তার অভিনীত চলচ্চিত্র কালাকার মুক্তি পেয়েছিল। চলচ্চিত্রটিতে তিনি শ্রীদেবীর বিপরীতে অভিনয় করেছিলেন। এছাড়া, ১৯৮৩ সালে দো গুলাব চলচ্চিত্রে অভিনয় করেছিলেন তিনি। ১৯৮৬ সালে তার অভিনীত চলচ্চিত্র রিকি প্রেক্ষাগৃহে মুক্তি পেয়েছিল। ১৯৮৯ সালে তাকে দেখা গিয়েছিল আখরি বাজি চলচ্চিত্রে। ১৯৯০ সালে তার অভিনীত চলচ্চিত্র পাপ কি কামাই প্রেক্ষাগৃহে মুক্তি পেয়েছিল। ১৯৯১ সালে তাকে নম্বরি আদমি ও বিষকন্যা চলচ্চিত্রে দেখা গিয়েছিল। ১৯৯৯ সালে তার অভিনীত চলচ্চিত্র জয় হিন্দ প্রেক্ষাগৃহে মুক্তি পেয়েছিল। চলচ্চিত্রটি তার বাবা মনোজ কুমার পরিচালনা করেছিলেন। কুনাল গোস্বামী অভিনীত চলচ্চিত্রগুলো ভালো ব্যবসা করতে না পারার দরুন তিনি বলিউডে শক্ত অবস্থান তৈরি করতে পারেন নি। বড় পর্দার বাইরে রুপালি পর্দায় তিনি আলাগ আলাগ শিরোনামের একটি টিভি ধারাবাহিকে অভিনয় করেছিলেন। টিভি ধারাবাহিকটি ডিডি ন্যাশনাল সম্প্রচার করেছিল। ২০০৫ সালে তিনি ঋতু গোস্বামীর সাথে বিবাহবন্ধনে আবদ্ধ হন। তিনি বর্তমানে দিল্লিতে রেস্টুরেন্ট ব্যবসায় নিয়োজিত আছেন। ২০১৯ সালে সংবাদ প্রকাশ হয়েছিল যে, তিনি অনলাইনে প্রতারণার শিকার হয়ে ৯,০০০ রুপি হারিয়েছেন। "7 star kids who failed to make it big and proved that only 'talent rocks' in Bollywood"। India TV। ৩ এপ্রিল ২০১৮। সংগ্রহের তারিখ ২৪ অক্টোবর ২০১৯।  "Ghungroo Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "Bollywood's Forgotten Stars! Remember Sridevi's 'Kalakaar' co-star Kunal Goswami?"। Free Press Journal। ৪ মার্চ ২০১৮। সংগ্রহের তারিখ ২৪ অক্টোবর ২০১৯।  "Do Gulab Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "Ricky Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "Aakhri Baazi Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "PAAP KI KAMAEE CAST & CREW"। Cinestaan। ২৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  "Numbri Aadmi Cast & Crew"। Bollywood Hungama। সংগ্রহের তারিখ ২৪ অক্টোবর ২০১৯।  "VISHKANYA (1991)"। www.bfi.org.uk। সংগ্রহের তারিখ ২৪ অক্টোবর ২০১৯।  "JAI HIND"। Box Office India। সংগ্রহের তারিখ ২৪ অক্টোবর ২০১৯।  "A tribute to Manoj 'Bharat' Kumar"। Daily Excelsior। ২৭ মার্চ ২০১৬। সংগ্রহের তারিখ ২৪ অক্টোবর ২০১৯।  "Veteran actor Manoj Kumar honoured with Dadasaheb Phalke award"। Box Office India। ৪ মে ২০১৬। সংগ্রহের তারিখ ২৪ অক্টোবর ২০১৯।  "Like father, like son — Kunal turns director"। Chandigarh Tribune। ২ মে ২০০২। সংগ্রহের তারিখ ২৪ অক্টোবর ২০১৯।  "Manoj Kumar's son flopped in films, start catering business"। Daily Post। ২৪ জুলাই ২০১৭। ২৪ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৯।  "Manoj Kumar's son loses Rs 9,000 to e-shopping fraud"। The Times of India। ২৭ জুন ২০১৯। সংগ্রহের তারিখ ২৪ অক্টোবর ২০১৯।  "Manoj Kumar's son Kunal Goswami becomes victim to online fraud, loses Rs 9,000"। Mid Day। ২৭ জুন ২০১৯। সংগ্রহের তারিখ ২৪ অক্টোবর ২০১৯। [স্থায়ীভাবে অকার্যকর সংযোগ] ইন্টারনেট মুভি ডেটাবেজে কুনাল গোস্বামী (ইংরেজি)
স্ক্যান্ডিনেভিয়া

স্ক্যান্ডিনেভিয়া (ইংরেজি: Scandinavia) (প্রাচীন স্ক্যান্ডিয়া) উত্তর ইউরোপের তিনটি দেশ তথা রাজতন্ত্র-- নরওয়ে, সুইডেন ও ডেনমার্কের জন্য দেয়া নাম। এদের মধ্যে নরওয়ে ও সুইডেন স্ক্যান্ডিনেভীয় উপদ্বীপ গঠন করেছে। দেশ তিনটি ঐতিহাসিক, সাংস্কৃতিক ও ভাষাগত দিক থেকে পরস্পরের সাথে সম্পর্কিত। অনেক সময় আইসল্যান্ড , ফারো দ্বীপপুঞ্জ, ডেনমার্ক এর অধীনস্থ গ্রীণল্যান্ড কেও স্ক্যান্ডিনেভিয়ার অন্তর্ভুক্ত করা হয়। কখনো কখনো ফিনল্যান্ডকেও স্ক্যান্ডিনেভিয়ার অংশ মনে করা হয়, যদিও বাকী দেশগুলির সাথে ফিনল্যান্ডের কোন ভাষাগত সাদৃশ্য নেই। অধুনা উত্তর ইউরোপের পাঁচটি দেশ নরওয়ে, সুইডেন, ডেনমার্ক, ফিনল্যান্ড ও আইসল্যান্ডের জন্য নর্ডীয় রাষ্ট্রসমূহ পরিভাষাটি বেশি ব্যবহৃত হয়। দেশগুলি ভৌগোলিক ও অর্থনৈতিক দিক থেকে পরস্পর একতাবদ্ধ। "Languages"। Nordic Cooperation। ৫ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৭।  Landes, David (১ জুলাই ২০০৯)। "Swedish becomes official 'main language'"। The Local (Se)। সংগ্রহের তারিখ ৮ জুলাই ২০১৭।  "Definition of Scandinavia in English"। Oxford Dictionaries। ২০ মে ২০১৯ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০১৬। A large peninsula in north-western Europe, occupied by Norway and Sweden … A cultural region consisting of the countries of Norway, Sweden, and Denmark and sometimes also of Iceland, Finland, and the Faroe Islands  "Scandinavia"। Encyclopædia Britannica। ২০০৯। সংগ্রহের তারিখ ২৮ অক্টোবর ২০০৯।  উইকিমিডিয়া কমন্সে স্ক্যান্ডিনেভিয়া সংক্রান্ত মিডিয়া রয়েছে।
মুহাম্মদ জামাল উদ্দিন

মুহাম্মদ জামাল উদ্দিন (উর্দু: محمد جمال الدین‎‎; জন্ম ১ জানুয়ারী ১৯৬১) একজন পাকিস্তানি রাজনীতিবিদ। তিনি আগস্ট ২০১৮ সাল থেকে পাকিস্তানের জাতীয় পরিষদের সদস্য হিসেবে আছেন। এর আগে তিনি জুন ২০১৩ থেকে মে ২০১৮ সাল পর্যন্ত জাতীয় পরিষদের সদস্য ছিলেন। মুহাম্মদ জামাল উদ্দিন ১ জানুয়ারী ১৯৬১ জন্মগ্রহণ করেন। তিনি ২০১৩ সালের পাকিস্তানের সাধারণ নির্বাচনে এনএ-৪২ (উপজাতীয় অঞ্চল-২) আসন থেকে জমিয়তে ওলামায়ে ইসলাম (এফ)-এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হন। তিনি ৩,৪৬৮ ভোট পেয়ে স্বতন্ত্র প্রার্থী কাইয়ুম শের মাহসুদকে পরাজিত করেছিলেন। তিনি ২০১৮ সালের পাকিস্তানের সাধারণ নির্বাচনে এনএ-৪৯ (উপজাতি অঞ্চল-এক্স) আসন থেকে মুত্তাহিদা মজলিস-এ-অমল (এমএমএ)-এর প্রার্থী হিসাবে জাতীয় সংসদে পুনরায় নির্বাচিত হন। তিনি ৭৭৯৪ টি ভোট পেয়ে পাকিস্তান তেহরিক-ই-ইনসাফের প্রার্থী দোস্ত মুহাম্মদ খানকে পরাজিত করেছিলেন। "Detail Information"। www.pildat.org। PILDAT। ২৬ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৫ এপ্রিল ২০১৭।  "Fazl to contest for three NA seats"। DAWN.COM (ইংরেজি ভাষায়)। ২৬ মার্চ ২০১৩। ৫ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "Official results: PML-N leading the race in National Assembly - The Express Tribune"। The Express Tribune। ১২ মে ২০১৩। ৩ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "138 MNAs either paid no income tax, or FBR has no such data"। www.thenews.com.pk (ইংরেজি ভাষায়)। ৩ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৭।  "2013 election result" (পিডিএফ)। ECP। ১ ফেব্রুয়ারি ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ এপ্রিল ২০১৮।  "MMA retains NA-49 seat against PTI following vote recount"। সংগ্রহের তারিখ ১ আগস্ট ২০১৮।  "NA-49 Result - Election Results 2018 - South Waziristan Agency 1 Tribal Area 10 - NA-49 Candidates - NA-49 Constituency Details - thenews.com.pk"। www.thenews.com.pk (ইংরেজি ভাষায়)। সংগ্রহের তারিখ ১ আগস্ট ২০১৮।
চর কালেখাঁ ইউনিয়ন

চর কালেখাঁ বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন। চর কালেখাঁ ইউনিয়নের আয়তন ৫,১৭৬ একর। চর কালেখাঁ ইউনিয়ন মুলাদী উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ। ২০১১ সালের আদমশুমারি অনুযায়ী চর কালেখাঁ ইউনিয়নের মোট জনসংখ্যা ১৯,০২৩ জন। এর মধ্যে পুরুষ ৮,৯৬১ জন এবং মহিলা ১০,০৬২ জন। মোট পরিবার ৪,২০৯টি। ২০১১ সালের আদমশুমারি অনুযায়ী চর কালেখাঁ ইউনিয়নের সাক্ষরতার হার ৫৩.৪%। মুলাদী উপজেলা মুলাদী থানা বরিশাল জেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ৬ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)